# Bruce Willis

### Wikipedia

Walter Bruce Willis
Bruce Willis tapaa sotilaita Norfolkissa
Syntymäaika: | 19. maaliskuuta 1955
Syntymäpaikka: | Idar-Oberstein, Saksa
Pituus: | 185 cm
Syntymänimi: | Walter Bruce Willis
Muu(t) nimi/nimet: | Bruce Willis, lempinimeltään Bruno
Virallinen sivu: | http://www.brucewillis.com/
Merkittävä(t) rooli(t): | John McClanen rooli Die Hard -trilogiassa

Walter Bruce Willis (s. 19. maaliskuuta 1955) on yhdysvaltalainen näyttelijä ja muusikko.

## [muokkaa] Elämä

Bruce Willis syntyi sotilastukikohdassa Saksassa. Hänen äitinsä on saksalainen ja isänsä yhdysvaltalainen. Hänellä on sisko Flo ja veli David. Willis kasvoi New Jerseyssä, ja hän muutti New Yorkiin tullakseen näyttelijäksi.

Willis oli naimisissa näyttelijä Demi Mooren kanssa 1987–2000, ja heillä on kolme yhteistä lasta, Rumer (s. 1988), Scout (s. 1991) ja Tallulah (s. 1994). Willis ja Moore eivät antaneet mitään selitystä erolleen, mutta he ovat pysyneet hyvinä ystävinä. Vuonna 2006 Willis muutti Los Angelesista New Yorkiin, Trump Toweriin. Hän on seurustellut muun muassa Lara Flynn Boylen ja Maria Bravo Rosadon kanssa. Willis oli kihloissa Brooke Burnsin kanssa, mutta pari päätti erota vuonna 2004 kymmenen kuukauden seurustelun jälkeen.

## [muokkaa] Ura

Willis teki läpimurtonsa televisiosarjassa Konnankoukkuja kahdelle (Moonlighting, 1985–1989), jossa hän näytteli komediatähteä, mutta vasta Die Hard -triologia nosti Willisin tähteyteen.

1980-luvulla Willis levytti albumin nimeltä The Return on Bruno, jonka singlestä Respect Yourself tuli hitti. Myöhemmät kappaleet eivät menestyneet, vaikka Willis palasi studioon aina silloin tällöin.

1990-luvun alussa Willisin elokuvaura kärsi pahan takaiskun muutamien floppielokuvien, kuten Striking Distancen ja Hudson Hawkin, takia. Vuonna 1994 Willis sai roolin Quentin Tarantinon elokuvasta Pulp Fiction, joka antoi hänen uralleensa tarvittavan piristeen. Pulp Fictionin ansiosta hän sai roolit muun muassa Armageddonista ja 12 apinasta. 1990-luvun lopulla Willis ajautui taas huonoihin rooleihin elokuvissa Sakaali ja Mercury Rising ja hänen tähtensä himmentyi.

Vuonna 1999 Willis sai roolin M. Night Shyamalanin elokuvasta nimeltä Kuudes aisti, jonka on sanottu olevan hänen paras elokuvansa. Tällä hetkellä Willis työskentelee Die Hard 4:ssä, jonka ensi-ilta on vuonna 2006.

## [muokkaa] Triviaa

Bruce Willis

- Bruce Willis soittaa huuliharppua ja on soittanut sitä muun muassa R&B-bändissa Loose Goose.
- Willis on vasenkätinen.
- Lempinimi on Bruno.
- Rei'itti ensimmäisen kerran korvansa 14-vuotiaana ja on siitä lähtien pitänyt jopa neljääkin korvakorua yhtä aikaa vasemmassa korvassaan.
- Hankki tatuoinnin oikeaan olkavarteensa vuonna 2003.
- Willis on luterilainen.
- Pituudeltaan 185 cm.
- Oli ainoa julkkis, joka osallistui Julia Robertsin ja Danny Moderin häihin.
- Vuonna 2005 Willis oli Miss Italia -kisan tuomaristossa.
- Willis on sanonut olleensa ihastunut näyttelijä Halle Berryyn, kun he olivat naapureita.
- Osallistui ex-vaimonsa Demi Mooren ja Ashton Kutcherin häihin.
- Oli vierailevana tähtenä 70's Show'ssa vuoden 2005 syyskuussa.
- Lokukuussa 2006 Willis sai tähden Hollywoodin Walk of the Famelle.
- Willis on myöntänyt julkisuudessa tukevansa Irakin sotaa.
- Lupasi vuonna 2003 miljoona dollaria sille, joka saa Saddam Husseinin kiinni. Myöhemmin kävi ilmi, että armeijan säännöt kieltävät sotilailta palkkiot.
- Lupasi vuonna 2005 miljoona dollaria vihjeestä, joka johtaa Osama Bin Ladenin ja muiden Al-Qaida-terroristien pidättämiseen.
- Willis voitti Emmyn roolistaan televisiosarjassa Konnankoukkuja kahdelle vuonna 1987.
- Omistaa oman elokuvatuotantoyhtiön nimeltä Cheyenne Enterprises.
- Vuonna 2000 Willis voitti Emmyn roolistaan vierailevana tähtenä Frendit-sarjassa.
- Willis on osaomistajana Planet Hollywood -yhtiössä.
- Willis on näytellyt neljässä elokuvassa Samuel L. Jacksonin kanssa.
- Vuonna 2003 juonsi yhden David Lettermanin ohjelman Lettermanin sairastuttua.
- Omistaa The Mint Barin ja The Liberty Theaterin Haileyssa, Idahossa.

## [muokkaa] Filmografia

Bruce Willis tuli tunnetuksi Die Hard trilogiastaan

Vain tunnetuimmat mainittu.

- Die Hard 4 (tulossa) (2007)
- Yli aidan (Over The Hedge), (äänirooli) (2006)
- Lucky Number Slevin (2006)
- Alpha Dog (tulossa) (2006)
- Solace (tulossa) 2006
- 16 Blocks 2006
- Sin City (2005)
- Hostage (2005)
- Pojasta mieheksi (2004)
- Tears of the Sun (2003)
- Hart's War (2002)
- Bandits (2001)
- Unbreakable – särkymätön (Unbreakable) (2000)
- Kuudes aisti (The Sixth Sense) (1999)
- Armageddon (1998)
- Mercury Rising (1998)
- The Fifth Element – puuttuva tekijä (The Fifth Element) (1997)
- 12 apinaa (Twelve Monkeys) (1995)
- Die Hard – koston enkeli (Die Hard: With a Vengeance) (1995)
- Pulp Fiction – tarinoita väkivallasta (1994)
- Kuolema pukee häntä (Death Becomes Her) (1992)
- Hudson Hawk – varkaista parhain (1991)
- Die Hard 2 – vain kuolleen ruumiini yli (Die Hard 2: Die Harder) (1990)
- Die Hard – vain kuolleen ruumiini yli (Die Hard) (1988)

## [muokkaa] Aiheesta muualla

- Bruce Willisin viralliset sivut
- Bruce Willis Internet Movie Databasessa (IMDb.com)

Haettu osoitteesta http://fi.wikipedia.org../../../b/r/u/Bruce_Willis_b7b4.html

Luokat: Yhdysvaltalaiset näyttelijät | Hollywood Walk of Fame

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Български
- Dansk
- Deutsch
- English
- Español
- Esperanto
- Français
- Galego
- Hrvatski
- Ido
- Italiano
- עברית
- Nederlands
- 日本語
- Norsk (bokmål)
- Polski
- Português
- Română
- Русский
- Shqip
- Slovenčina
- Svenska
- ไทย
- Türkçe
- 中文